“กทท.” ลดค่าธรรมเนียม 5%-ยืดเวลาจ่ายหนี้ ช่วย “สายเดินเรือ” สู้ “โควิด” ถึง 30 มิ.ย.!
"การท่าเรือแห่งประเทศไทย" (กทท.)​ สั่งลดค่าธรรมเนียมน้ำมัน 5%-ยืดเวลาจ่ายหนี้ ช่วย "สายเดินเรือ" ฝ่าวิกฤต "โควิด" ถึง 30 มิ.ย.นี้! 
"การท่าเรือแห่งประเทศไทย" (กทท.)​ สั่งลดค่าธรรมเนียมน้ำมัน 5%-ยืดเวลาจ่ายหนี้ ช่วย "สายเดินเรือ" ฝ่าวิกฤต "โควิด" ถึง 30 มิ.ย.นี้!
16 เม.ย. 2563

เรือโทกมลศักดิ์ พรหมประยูร ผู้อำนวยการการท่าเรือแห่งประเทศไทย (กทท.) เปิดเผยว่า สืบเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ส่งผลกระทบเป็นวงกว้างต่อธุรกิจต่างๆ รวมถึงธุรกิจขนส่งทางทะเล ทั้งในเรื่องจำนวนตู้สินค้าที่ลดลง และจำนวนเที่ยวเรือที่จำเป็นต้องถูกยกเลิก
คณะกรรมการฝ่ายบริหาร กทท. จึงได้พิจารณาเห็นชอบให้ความช่วยเหลือและบรรเทาความเสียหายของสายเดินเรือและตัวแทนเรือที่ได้รับผลกระทบจากสถานการณ์ดังกล่าว ดังนี้
1. ลดค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้าและเรือลากจูง ทั้งที่ท่าเรือกรุงเทพ และท่าเรือแหลมฉบัง ในอัตราปรับลดลง 5% จากอัตราที่ได้ประกาศใช้อยู่ในปัจจุบันโดยจะมีผลบังคับใช้ตั้งแต่วันที่ 1 พ.ค.63 ถึง 30 มิ.ย.63
2. ขยายระยะเวลาผ่อนผันให้ชำระเงินตามใบแจ้งหนี้จากเดิมที่กำหนดไว้ 15 วัน เป็น 45 วัน ทั้งนี้ ให้มีผลตั้งแต่ใบแจ้งหนี้ที่ลงวันที่ 15 เม.ย. ถึง 30 มิ.ย.63